Document ID: 32010D0654

DEĊIŻJONI TAL-KUMMISSJONI
tas-27 ta’ Ottubru 2010
li temenda d-Deċiżjoni 2009/852/KE fir-rigward il-lista ta’ ċerti stabbilimenti li jipproċessaw il-ħalib fir-Rumanija soġġetti għal ċerti miżuri tranżitorji
(notifikata bid-dokument numru C(2010) 7258)
(Test b’relevanza għaż-ŻEE)
(2010/654/UE)
IL-KUMMISJONI EWROPEA
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-prodotti tal-ikel (1), u partikolarment it-tieni subparagrafu tal-Artikolu 12 tiegħu,
Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (2), u b’mod partikolari l-Artikolu 9 tiegħu,
Billi:
(1)
Id-Deċiżjoni tal-Kummissjoni 2009/852/KE (3) tippermetti r-rekwiżiti strutturali stipulati fir-Regolament (KE) Nru 852/2004, l-Anness II, il-Kapitolu II u fir-Regolament (KE) Nru 853/2004, l-Anness III, it-Taqsima I, il-Kapitoli II u III, it-Taqsima II, il-Kapitoli II u III, u t-Taqsima V, il-Kapitolu I, ma għandhomx japplikaw għal stabbilimenti li jipproċessaw il-ħalib fir-Rumanija elenkati fl-Anness I ta’ din id-Deċiżjoni sal-31 ta’ Diċembru 2011.
(2)
F’Lulju 2010 l-awtoritajiet Rumeni uffiċjalment infurmaw lill-Kummissjoni li, mid-dħul fis-seħħ tad-Deċiżjoni tal-Kummissjoni 2009/852/KE, ħames stabbilimenti fl-Annessi I tad-Deċiżjoni ngħalqu u wieħed kien approvat, stabbiliment wieħed fl-Anness II tad-Deċiżjoni ma għadux jipproċessa ħalib nej konformi u mhux konformi fuq linji ta’ produzzjoni separati u għandu jiċċaqlaq għall-Anness III tad-Deċiżjoni, ħames stabbilimenti fl-Anness III tad-Deċiżjoni kienu approvati biex jinnegozjaw fl-Unjoni, żdied stabbiliment wieħed u stabbiliment ieħor ingħalaq.
(3)
Fid-dawl tat-titjib strutturali li għaddej, huwa xieraq li l-listi tal-istabbilimenti stabbiliti fl-Anness minn I sa III tad-Deċiżjoni 2009/852/KE għandhom ikunu mmodifikati kif inhu xieraq.
(4)
Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali.
ADOTTAT DIN ID-DEĊIŻJONI:
Artikolu 1
Il-listi tal-istabbilimenti li jipproċessaw il-ħalib fir-Rumanija elenkati fl-Annessi minn I sa III tad-Deċiżjoni 2009/852/KE (“l-istabbilimenti”) jinbidlu bil-lista tal-istabbilimenti fl-Annessi minn I sa III ta’ din id-Deċiżjoni.
Artiklu 2
Din id-Deċiżjoni hija indirizzata lill-Istati Membri.
Magħmul fi Brussell, is-27 ta’ Ottubru 2010.

Labels: 17
7
3
0
18
15